Във връзка с постъпили уведомление с вх. № ОВОС-1270/04.06.2024г. и допълнителна информация с вх. № ОВОС-1270-1/09.07.2024г. за инвестиционно предложение (ИП) „Изграждане на инсталация за производство на β-каротен чрез преработване на растителни мазнини“ в ПИ с идентификатор 62075.800.55, гр. Раковски, общ. Раковски, област Пловдив и уведомление с вх. № ОВОС-1433/25.06.2024г. и допълнителна информация с вх. № ОВОС-1433-1/05.07.2024г. за инвестиционно предложение (ИП) „Газопроводно отклонение- директен присъединителен газопровод от АГРС „Раковски“ до площадка „Индекс 11“ АД““ в землище гр.Раковски, общ. Раковски, област Пловдив, с възложител „ИНДЕКС 11“ АД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 7, буква „а“ и т. 3, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР):**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000429 „Река Стряма“.

Копие на писмото е изпратено до Община Раковски

Отговорено от РИОСВ-Пловдив на 17.07.2024г.